CELEX: 32019D0659
Language: bg
Date: 2019-04-08 00:00:00
Title: Решение (ЕС) 2019/659 на Съвета от 8 април 2019 година за сключване, от името на Съюза и държавите членки, на Протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз

26.4.2019   
               
               
                  BG
               
               
                  Официален вестник на Европейския съюз
               
               
                  L 112/3
               
            
         РЕШЕНИЕ (ЕС) 2019/659 НА СЪВЕТА
         от 8 април 2019 година
         за сключване, от името на Съюза и държавите членки, на Протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 6, буква а) от него,
         като взе предвид Акта за присъединяване на Хърватия, и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна (2), („споразумението“) влезе в сила на 1 март 2008 г.
                  
               
                     (2)
                  
                  
                     В съответствие с член 6, параграф 2 от Акта за присъединяване на Хърватия последната следва да се присъедини към споразумението с протокол между Съвета и Китайската народна република.
                  
               
                     (3)
                  
                  
                     На 14 септември 2012 г. Комисията беше упълномощена от Съвета да договори протокол за изменение на споразумението („протоколът“), за да се вземе предвид присъединяването на Хърватия към Съюза.
                  
               
                     (4)
                  
                  
                     В съответствие с Решение (ЕС) 2019/658 (3), протоколът беше подписан в Брюксел на 21 декември 2018 г.
                  
               
                     (5)
                  
                  
                     Протоколът следва да бъде одобрен,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз, се одобрява от името на Съюза и държавите членки.
            Текстът на протокола е приложен към настоящото решение.
         
         
            Член 2
            Председателят на Съвета извършва от името на Съюза и държавите членки нотифицирането, предвидено в член 3 от протокола (4).
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Одобрение от 21 декември 2018 г.
         
            (2)  ОВ L 46, 21.2.2008 г., стр. 25.
         
            (3)  Решение (ЕС) 2019/658 на Съвета от 2 март 2015 г. за подписване, от името на Съюза и държавите членки, на Протокола за изменение на Споразумението за морски транспорт между Европейската общност и нейните държави членки, от една страна, и правителството на Китайската народна република, от друга страна, за да се вземе предвид присъединяването на Република Хърватия към Европейския съюз (вж. стр. 2 от настоящия брой на Официален вестник).
         
            (4)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.